cyanic-selkie/wikianc huggingface dataset:
நரேந்திர குமார்
கர்னல் நரேந்திர குமார் (Colonel Narendra Kumar), (பிறப்பு: 8 டிசம்பர் 1933 - 31 டிசம்பர் 2020) ஒரு இந்தியத் தரைப்படை அதிகாரியும் மற்றும் மலையேற்ற வீரரும் ஆவார். அவர் இமயமலை, காரகோரம் மற்றும் பிர் பாஞ்சல் மலைத்தொடர்களில் தனது மலையேற்றங்களுக்குப் பெயர் பெற்றவர். சியாச்சின் பனி மலையில் இவர் மேற்கொண்ட உளவு முயற்சிகளால், 1984ம் ஆண்டில் இந்திய இராணுவம் மேற்கொண்ட மேகதூது நடவடிக்கையால் இந்திய இராணுவம் சியாச்சின் பனிப்பாறையின் முன்னோக்கி நிலைகளை பாகிஸ்தானிடமிருந்து மீட்டெடுத்தது. 1965ல் முதல் இந்திய எவரெஸ்டு மலையேற்றக் குழுவினருக்கு நரேந்திர குமார் துணைத்தலைவராக செயல்பட்டார்.
இராணுவ வாழ்க்கை மற்றும் மலையேறுதல்
நரேந்திர குமார் 1950ல் இந்தியத் தரைப்படையில் அதிகாரியாக சேர்ந்து, தேராதூனில் உள்ள இந்திய இராணுவ அகாதமியில் பயிற்சி பெற்றார். பயிற்சி காலத்தில் தனக்கு மூத்தவரான சுனித் பிரான்சிஸ் ரோட்ரிக்ஸ் மற்றும் அகாதமியின் தலைமைத் தளபதிக்கு எதிரான குத்துச்சண்டைப் போட்டியில் வென்றதால் காளை எனப்பெயர் எடுத்தார்.[5][10] இராணுவ அகாதமியில் பயிற்சி முடித்த நரேந்தி குமார் இந்திய இராணுவத்தின் குமாவோன் ரைபிள்ஸ் பிரிவில் 6 சூன் 1954 அன்று இரண்டாவது லெப்டினண்டாக நியமிக்கப்பட்டார். 6 சூன் 1956ல் லெப்டினண்டாக பதவி உயர்வு பெற்றார். இப்பபடைப்பிரிவில் இவர் பணியாற்றிய காலத்தில், அவர் குளிர்கால விளையாட்டு மற்றும் மலையேற்றப் போட்டிகளில் பங்கெடுத்தார்.
1958ம் ஆண்டில், டார்ஜிலிங்கில் உள்ள இமயமலை மலையேற்றப் பயிற்சி நிறுவனத்தில் டென்சிங் நோர்கேயின் கீழ் மலையேற்றப் பயிற்சியை முடித்தார்.
இராணுவ விருதுகள்
போர் இல்லாத அமைதிக் காலத்தில் இந்திய இராணுவத்திற்கு வழங்கப்படும் கீழ் கண்ட பதக்கங்களை நரேந்திர குமார் பெற்றார்.
வெளி இணைப்புகள்
பகுப்பு:1933 பிறப்புகள் பகுப்பு:2020 இறப்புகள் பகுப்பு:இந்தியப் படைத்துறையினர் பகுப்பு:பஞ்சாபி மக்கள் பகுப்பு:மலையேற்ற வீரர்கள் பகுப்பு:மலையேறியோர் பகுப்பு:எவரெஸ்ட் மலையேறியோர்
ரோட்னி டெத்ரிட்ஜ்
ரோட்னி டெத்ரிட்ஜ் (Rodney Dethridge, பிறப்பு: செப்டம்பர் 13 1961), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1982 ல், ஏ-தர துடுப்பாட்டப் போட்டியில் பங்குகொண்டார்.
தி டெக்கன் குரோனிக்கள்
வெளி இணைப்புகள்
பகுப்பு:இந்திய நாளிதழ்கள் பகுப்பு:இந்திய ஆங்கிலப் பத்திரிகைகள்
ரோட்னி டெத்ரிட்ஜ்
வெளி இணைப்பு
ரோட்னி டெத்ரிட்ஜ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 31 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1961 பிறப்புகள் பகுப்பு:பெட்போர்ட்சையர் துடுப்பாட்டக்காரர்கள் பகுப்பு:வாழும் நபர்கள்
அனைத்திந்திய அறிவியல் தமிழ்க் கழகம்
அனைத்திந்திய அறிவியல் தமிழ்க் கழகம் என்பது அறிவியலை தமிழில் மக்களிடம் எடுத்துச் செல்வதையும், அறிவியல் தமிழ் வளர்ச்சியையும் நோக்கமாகக் கொண்டு செயற்பட்டு வரும் ஒர் அமைப்பு. இது 1988 ஆம் ஆண்டு தொடக்கம் தொடர்ச்சியாக அறிவியல் தமிழ்க் கருத்தரங்குகளை நடத்தி வருகிறது. இது தமிழ்ப் பல்கலைக்கழகத்தை மையமாகக் கொண்டு செயற்படுகிறது.
மேற்கோள்கள்
பகுப்பு:அறிவியல் தமிழ் அமைப்புகள்
மாதம்பை பிரதேச செயலாளர் பிரிவு
மாதம்பை பிரதேச செயலாளர் பிரிவு (Madampe Divisional Secretariat, මාදම්ෙප් ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் வடமேல் மாகாணத்தில் உள்ள புத்தளம் மாவட்டத்தில் உள்ளது. இப்பிரிவு துணை நிர்வாக அலகுகளாக 49 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 47832 ஆகக் காணப்பட்டது.
அனுக்கூர் ஏகாம்பரேஸ்வரர் கோயில்
அனுக்கூர் ஏகாம்பரேஸ்வரர் கோயில் தமிழ்நாட்டில் பெரம்பலூர் மாவட்டம், அனுக்கூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:பெரம்பலூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
முஸ்லிம்
மேற்கோள்கள்
பகுப்பு:இசுலாம்
இந்தியத் தொழிற்சாலைகள் சட்டம் 1948
இந்தியத் தொழிற்சாலைகள் சட்டம் 1948 என்பது இந்தியத் தொழிற்சாலைகளில் வேலை நேரத்தை முறைப்படுத்தவும், அங்கு பணிபுரியும் தொழிலாளர்களின் வேலை நிலைமைகளை மேம்படுத்தவும், தொழிலாளர்களுக்கான பாதுகாப்பையும், நல்வாழ்வையும் உறுதி செய்வதற்காகவும் கொண்டு வரப்பட்ட ஒரு சட்டமாகும்.
வரலாறு
தொழிற்சாலைகளில் வேலை நேரத்தை முறைப்படுத்தவும், தொழிலாளர்களின் வேலை நிலைமைகளை மேம்படுத்தவும் 1872 ஆம் ஆண்டு மேஜர் மூர் என்பவர் அளித்த அறிக்கையை அடிப்படையாகக் கொண்டு 1881 ஆம் ஆண்டு தொழிற்சாலைகள் சட்டம் இயற்றப்பட்டது. அதன் பிறகு, அரசு ஆணைக்குழுவின் பரிந்துரைகளின்படி தொழிற்சாலைகள் சட்டம் 1934 கொண்டு வரப்பட்டது. இந்தியாவின் சுதந்திரத்திற்குப் பின்பு, இதிலுள்ள குறைபாடுகளைக் களையும் நோக்கத்துடன் “இந்தியத் தொழிற்சாலைகள் சட்டம் 1948” கொண்டு வரப்பட்டது.
பகுப்பு:இந்தியத் தொழிலாளர் நலச் சட்டங்கள்
குரல்வளை
குரல்வளை (larynx) என்பது, பாலூட்டிகளின் கழுத்துப் பகுதியில் காணப்படுகின்ற ஓர் உறுப்பாகும். இது, மூச்சுக் குழலுக்குப் பாதுகாப்பாக இருப்பதுடன், ஒலி உருவாக்கத்துக்கும் உதவுகிறது. குரல்வளை குரல் மடிப்புக்களைத் தன்னுள் அடக்கியிருப்பதுடன், தொண்டைக் குழாய், உணவுக் குழாயாகவும் மூச்சுக் குழாயாகவும் பிரியும் இடத்துக்குச் சற்றுக் கீழே அமைந்துள்ளது.
செயற்பாடு
ஒலி குரல்வளையில் உருவாக்கப்படுகிறது. இங்கேதான் குரல் எடுப்பும், உரப்பும் உருவாகின்றன. நுரையீரல்களிலிருந்து வெளிவரும் காற்றின் வலுவும் உரப்பின் அளவைத் தீர்மானிப்பதுடன், இது குரல் மடிப்புக்கள் பேச்சை உருவாக்குவதற்குத் தேவையானது. குரல்வளையின் செயற்பாடு, ஒரு குறிப்பிட்ட குரல் எடுப்போடு அல்லது மீடிறனோடு கூடிய ஒலியை உருவாக்குகின்றது. இந்த ஒலி குரல் தொகுதியூடாக வரும்போது மாற்றமுறுகின்றது. இவ்வொலி, நாக்கு, உதடு, வாய், தொண்டைக் குழி ஆகியவற்றின் நிலைகளுக்கு ஏற்பப் பல்வேறு விதமாக மாறுகின்றது. இவ்வாறாக ஒலி மாற்றமடைவதன் மூலமே உலகின் மொழிகளிலுள்ள உயிர் மற்றும் மெய்யொலிகள் உருவாகின்றன.
பகுப்பு:ஒலிப்பியல் பகுப்பு:மூச்சுத்தொகுதி பகுப்பு:உடல் உறுப்புக்கள் பகுப்பு:மனிதத்தலையும், கழுத்தும்
எலோ தரவுகோள் முறை
எலோ தரவுகோள் முறை (Elo rating system) சதுரங்கம் போன்ற போட்டியாளர்-எதிர்-போட்டியாளர் பங்கேற்கும் விளையாட்டுக்களில் விளையாட்டாளர்களின் ஒப்பு நோக்கத்தக்க திறன் நிலைகளை  கணக்கிடுவதற்கான முறையாகும். இந்த முறையை உருவாக்கிய அங்கேரியில் பிறந்த அமெரிக்க இயற்பியல் பேராசிரியர் அர்பத் எலோ பெயரிலேயே இது குறிப்பிடப்படுகிறது.
சதுரங்க விளையாட்டில் தரவரிசை நிர்ணயிக்க எலோ முறை உருவாக்கப்பட்டாலும் தற்காலத்தில் இது மற்ற பல விளையாட்டுகளிலும் பயன்படுத்தப்படுகிறது. பல போட்டியாளர்கள் பங்கேற்கும்   நிகழ்பட ஆட்டங்களிலும், அணி விளையாட்டுக்களான காற்பந்தாட்டம், அமெரிக்க கல்லூரி காற்பந்து, கூடைப்பந்தாட்டம், பெரும் கூட்டிணைவு அடிப்பந்தாட்டம் போன்றவற்றிலும் தரவரிசைப் படுத்தும் முறையாக எலோ முறை பயன்படுத்தப்படுகிறது.
ஓர் விளையாட்டாளரின் எலோ தரவுகோள் ஓர் எண்ணால் குறிக்கப்படுகிறது. தரப்பட்டியலில் உள்ள விளையாட்டாளர்களுடன் பெறும் வெற்றி/தோல்விகளைப் பொறுத்து விளையாட்டாளரின் தரவுகோள் எண் கூடியும் குறைந்தும் வரும். ஒவ்வொரு ஆட்டத்தின் முடிவிலும் வெற்றி பெற்ற போட்டியாளர் தோல்வியடைந்தவரிடமிருந்து புள்ளிகளை பெறுவர். எவ்வளவு புள்ளிகள் பெறுவார்கள் அல்லது இழப்பார்கள் என்பது இருவரது தரவுகோள்களுக்கிடையே உள்ள வேறுபாட்டைச் சார்ந்திருக்கும். உயர்ந்த எண் பெற்றுள்ள விளையாட்டாளருக்கும் குறைந்த நிலையில் உள்ள விளையாட்டாளருக்கும் நடக்கும் ஆட்டத்தொடரில் உயர்ந்த நிலையில் இருப்பவர் கூடுதல் வெற்றிகளைப் பெறுவார் என்று எதிர்பார்க்கப்படுகிறது. இதனால் கூடிய எண்ணுள்ளவர் வென்றால் ஒருசிலப் புள்ளிகளே தோல்வியடைந்தவரிடமிருந்து பெறுவார். ஆனால் குறைந்த எண்ணில் உள்ள விளையாட்டாளர் வென்றால் மிகுந்த புள்ளிகளை தோல்வியடைந்தவரிடமிருந்து பெறுவார். ஆட்டம் சமநிலையில் முடிந்தாலும் குறைந்த எண்ணில் உள்ள விளையாட்டாளருக்கு சில புள்ளிகள் உயர்நிலை விளையாட்டாளரிடமிருந்து மாற்றப்படும்.
மேற்சான்றுகள்
பகுப்பு:சதுரங்கம்
டெர்ட்-பியூட்டைல் குளோரைடு
டெர்ட்-பியூட்டைல் குளோரைடு (tert-Butyl chloride) என்பது C4H9Cl அல்லது (CH3)3CCl  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மூவிணைய பியூட்டைல் குளோரைடு என்ற பெயராலும் இதை அழைக்கலாம். மூவிணைய பியூட்டைல் கார்பன் சட்டகத்தில் குளோரினை பதிலீடு செய்த சேர்மமாக இது உருவாகிறது. நிறமற்றதாகவும் தீப்பிடித்து எரியக்கூடிய திரவமாகவும் டெர்ட்-பியூட்டைல் குளோரைடு காணப்படுகிறது. தண்ணீரில் மிகக் குறைவாக கரைகிறது. நீராற்பகுப்பு அடைந்து தொடர்புடைய மூவிணைய பியூட்டைல் ஆல்ககாலாக மாறுகிறது. பிற கரிமச் சேர்மங்களை தயாரிக்க உதவும் முன்னோடிச் சேர்மமாக டெர்ட்-பியூட்டைல் குளோரைடு தொழிற்சாலைகளில் தயாரிக்கப்படுகிறது.
வினைகள்
தண்ணீரில் கரையும்போது நீராற்பகுப்பு அடைந்து தொடர்புடைய மூவிணைய பியூட்டைல் ஆல்ககாலாக மாறுகிறது. ஆல்ககாலில் கரைந்தால் தொடர்புடைய மூவிணைய பியூட்டைல் ஈதர்கள் உருவாகின்றன.
தயாரிப்பு
மூவிணைய பியூட்டைல் ஆல்ககாலுடன் ஐதரசன் குளோரைடு சேர்த்து வினைபுரியச் செய்தால் டெர்ட்-பியூட்டைல் குளோரைடு உருவாகிறது. ஆய்வகங்களில் தயாரிக்கையில் அடர் ஐதரோ குளோரிக் அமிலம் பயன்படுத்தப்படுகிறது. SN1 வகை வினையாக நிகழும் இவ்வினை இங்கு தரப்பட்டுள்ளது
எனவே ஒட்டுமொத்த வினை இவ்வாறு அமைகிறது:
.
ஏனெனில் டெர்ட்-பியூட்டனால் ஒரு மூவிணைய ஆல்ககாலாகும். படிநிலை இரண்டில் கார்போ நேர்மின் அயனியில் நிலைப்புத்தன்மை SN1 வழிமுறையை அனுமதிக்கிறது. ஆனால் முதல்நிலை ஆல்ககாலாக இருந்தால் SN2 வழிமுறை நிகழும்.
பயன்
ஆக்சிசனேற்றத் தடுப்பியான டெர்ட்-பியூட்டைல்பீனால் மற்றும் வாசனைப் பொருளான நியோயெக்சைல் குளோரைடு தயாரிக்கவும் டெர்ட்-பியூட்டைல் குளோரைடு பயன்படுகிறது.
புற இணைப்புகள்
பகுப்பு:கரிமகுளோரைடுகள் பகுப்பு:மூவிணைய பியூட்டைல் சேர்மங்கள்
நங்கவரம்
நங்கவரம் (ஆங்கிலம்:Nangavaram), இந்தியாவின் தமிழ்நாடு மாநிலத்தில் அமைந்துள்ள கரூர் மாவட்டம், குளித்தலை வட்டத்தில் இருக்கும் ஒரு பேரூராட்சி ஆகும்.
பேரூராட்சியின் அமைப்பு
18 வார்டுகள்  கொண்ட நங்கவரம் பேரூராட்சி  குளித்தலை (சட்டமன்றத் தொகுதி)க்கும், பெரம்பலூர் மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி  4,477   வீடுகளும், 17,629 மக்கள்தொகையும் கொண்டது.
ஆதாரங்கள்
பகுப்பு:கரூர் மாவட்டத்தில் உள்ள பேரூராட்சிகள்
பாக் குகைகள்
பாக் குகைகள் அல்லது புலிக் குகைகள் (Bagh Caves), மத்திய இந்தியாவின் மத்தியப் பிரதேச மாநிலத்தில், விந்திய மலைத்தொடரின் அடிவாரத்தில் தார் மாவட்டத்தின் பாக் என்ற ஊரில் அமைந்த ஒன்பது குடைவரை நினைவுச் சின்னங்கள் ஆகும்.
குடைவரைக் கட்டிடக் கலையில் அமைந்த இக்குகைகளில் பண்டைய இந்தியாவின் புகழ்பெற்ற சுவர் ஓவியங்கள் கொண்டுள்ளது.
தற்போது ஐந்து குகைகள் மட்டும் உள்ளது. மணற்கல் பாறைகளில் செதுக்கப்பட்ட இக்குகைச் சுவர்களில் அஜந்தா குகை ஓவியங்கள் போன்ற பௌத்த சமயம் குறித்தான ஓவியங்கள் வரையப்பட்டுள்ளது. தற்போதுள்ள ஐந்து குகைகளில் பிக்குகள் தங்க விகாரங்களும், தியானிக்க சைத்தியங்களும் உள்ளது. குகை எண் 4ன் சுவர்கள் வண்ண வண்ண ஓவியங்கள் கொண்டுள்ளதால் இக்குகையை வண்ண அரண்மனை (ரங்க் மகால்) என அழைக்கிறார்கள். இக்குகைகள் சாதவாகன மன்னர்கள் கிபி 5 – 6வது நூற்றாண்டில் வடிவக்கப்பட்டதாகும்.
வட மொழியில் பாக் என்பதற்கு புலி என்று பொருளாகும். பாக் குகைகள், இந்தூர் தொடருந்து நிலையத்திலிருந்து 160 கிமீ தொலைவில் உள்ளது.
மேலும் படிக்க
பகுப்பு:இந்தியக் குடைவரைக் கோயில்கள் பகுப்பு:பௌத்த யாத்திரைத் தலங்கள் பகுப்பு:மத்தியப் பிரதேச சுற்றுலாத் தலங்கள் பகுப்பு:இந்தியத் தொல்லியற்களங்கள் பகுப்பு:இந்தியாவில் உள்ள குகைகள்
தென்பள்ளிப்பட்டு அழகியமணவாளர் கோயில்
தென்பள்ளிப்பட்டு அழகியமணவாளர் கோயில் தமிழ்நாட்டில் திருவண்ணாமலை மாவட்டம், தென்பள்ளிப்பட்டு என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அழகிய மணவாளர் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:திருவண்ணாமலை மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வடுகச்சேரி ஆதிகேசவப்பெருமாள் கோயில்
வடுகச்சேரி ஆதிகேசவப்பெருமாள் கோயில் தமிழ்நாட்டில் நாகப்பட்டினம் மாவட்டம், வடுகச்சேரி என்னும் ஊரில் அமைந்துள்ள சிவன் கோயிலாகும்.
கோயில் அமைப்பு
இக்கோயிலில் விஸ்வநாதர், ஆதிகேசவப்பெருமாள், விசாலாட்சி, அரவிந்தநாயகி சன்னதிகளும், அம்மன், ஆஞ்சநேயர் உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி, ஸ்ரீராம நவமி முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மண்முனை வடக்கு பிரதேச செயலாளர் பிரிவு
மண்முனை வடக்கு பிரதேச செயலாளர் பிரிவு இலங்கையின் கிழக்குக் கரையோரத்தில் அமைந்துள்ள மட்டக்களப்பு மாவட்டத்தில் உள்ள ஒரு நிர்வாகப் பிரிவு ஆகும். மட்டக்களப்பு நகரமும் இப்பிரிவிலேயே உள்ளது. இப் பிரதேச செயலாளர் பிரிவில் புளியந்தீவு, மாந்தீவு, எருமைத்தீவு என்னும் தீவுகளும் உட்பட்ட 47 கிராம அலுவலர் பிரிவுகள் உள்ளன.
ஆகிய கிராம அலுவலர் பிரிவுகள் இப் பிரதேச செயலாளர் பிரிவினுள் அடங்குகின்றன. இப்பிரிவின் தெற்கில், காத்தான்குடி பிரதேச செயலாளர் பிரிவும், மேற்கில் மட்டக்களப்புக் கடலேரியும், வடக்கில் ஏறாவூர்ப்பற்று பிரதேச செயலாளர் பிரிவும், கிழக்கில் இந்தியப் பெருங்கடலும்,எல்லைகளாக உள்ளன.
டைகர் லான்ஸ்
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1940 பிறப்புகள் பகுப்பு:2010 இறப்புகள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
மண்முனை வடக்கு பிரதேச செயலாளர் பிரிவு
இப்பிரிவு --- சதுர கிலோமீட்டர் பரப்பளவு கொண்டது.
தேவர் செயந்தி
தேவர் செயந்தி  (தேவர் ஜெயந்தி) என்று ஒவ்வொரு ஆண்டும் இந்திய விடுதலை வீரரும் அரசியல்வாதியுமான  பசும்பொன் முத்துராமலிங்கத் தேவரின் பிறந்த நாளான அக்டோபர் 30ஆம் நாள் கொண்டாடப்படுகிறது. தமிழ்நாட்டின் தென்பகுதி சேர்ந்தவர்களால் மிகச்சிறப்பாகக் கொண்டாடப்படுகிறது இந்நாள் ஒரு பொதுவிடுமுறையாக இல்லாதிருப்பினும் இப்பகுதியில் உள்ள பெரும்பாலான பள்ளிகளும் கடைகளும் மூடப்பட்டிருக்கும்.
மண்முனை வடக்கு பிரதேச செயலாளர் பிரிவு
குறிப்புக்கள்
<References/>
தேவர் செயந்தி
பசும்பொன் முத்துராமலிங்கத் தேவர் சார்ந்திருந்த அரசியல் கட்சியான அனைத்திந்திய பார்வார்டு பிளாக்கு இந்நாளை தமிழ்நாட்டில் ஓர் பொது விடுமுறை நாளாக அறிவிக்கக் கோரி வருகிறது.
மண்முனை வடக்கு பிரதேச செயலாளர் பிரிவு
வெளியிணைப்புக்கள்
பகுப்பு:மட்டக்களப்பு மாவட்டப் பிரதேச செயலாளர் பிரிவுகள்
தேவர் செயந்தி
மேற்கோள்கள்
பகுப்பு:தமிழ்நாட்டு விழாக்கள் பகுப்பு:தமிழக அரசியல் பகுப்பு:பிறந்த நாட்கள்
சீன ஓங்கல்
இந்தோ பசிபிக் கூனல் ஓங்கில் அல்லது சீன ஓங்கல்  ( Indo-Pacific humpback dolphin )  என்பது கிழக்கு இந்திய மற்றும் மேற்கு பசிபிக் பெருங்கடல்களின் கடலோர நீரில் வசிக்கும் ஒரு வகை கூனல் ஓங்கல் ஆகும். சீனா, மக்காவ், ஆங்காங், தைவான், சிங்கப்பூர் ஆகிய முக்கிய நிலப்பகுதிகளில் இந்த இனம் பெரும்பாலும் சீன வெள்ளை ஓங்கல் என்று அழைக்கப்படுகிறது. சில உயிரியலாளர்கள் இந்தோ-பசிபிக் ஓங்கல் இந்தியப் பெருங்கடல் கூனல் ஓங்கலின் ( எஸ். பிளம்பியா ) கிழக்கு ஆப்பிரிக்காவிலிருந்து இந்தியா வரை உள்ள ஒரு துணையினமாக கருதுகின்றனர். இருப்பினும், மரபணு சோதனை ஆய்வுகள் இரண்டும் தனித்தனி இனங்கள் என்பதை உறுதிபடுத்தியுள்ளன. புதிய இனங்களாக, ஆத்திதிரேலிய கூன்முதுகு ஓங்கல் (S. sahulensis), எஸ். சினென்சிஸிலிருந்து பிரிக்கப்பட்டு 2014 இல் ஒரு தனி இனமாக அங்கீகரிக்கப்பட்டது. ஆயினும்கூட, இந்தியப் பெருங்கடல் வகை மற்றும் இந்தோ-பசிபிக் வகை கூனல் ஓங்கல்களின் வேறுபாட்டில் இன்னும் தீர்க்கப்படாத பல சிக்கல்கள் உள்ளன.
விளக்கம்
thumb| சாம்பல் மற்றும் இளஞ்சிவப்பு நிறங்களுடன் தெரியும் வால் வயது வந்த சீன ஓங்கல் சாம்பல், வெள்ளை அல்லது இளஞ்சிவப்பு நிறங்களில் காணப்படும். மேலும் இது சிலருக்கு அல்பினோ ஓங்கில் போல் தோன்றலாம். சீன, தாய்லாந்து கடலோரப் பகுதிகளில் காணப்படும் இந்த ஓங்கில் இனங்கள் இளஞ்சிவப்பு நிறத்துடன் காணப்படுகின்றன. இவற்றின் இளஞ்சிவப்பு நிறத்திற்கு இதன் உடலில் உள்ள நிறமி காரணம் அல்ல. ஆனால் இதன் உடல் வெப்ப நிலையை சீராக வைத்துக்கொள்ள ஏதுவாக அதிக வளர்ச்சியடைந்த குருதி நாளங்களால் இந்த நிறத்தில் தோன்றுகிறது. இவற்றின் உடல் நீளமானது வளர்ந்த மீன்களுக்கு 2 முதல் 3.5 மீ (6 அடி 7 முதல் 11 அடி 6 அங்குலம்) இளம் மீன்களுக்கு 1 மீ (3 அடி 3 அங்குலம்) வரை இருக்கும். வயது வந்த இந்த மீன்களின் எடை 150 முதல் 230 கிலோ (330 முதல் 510 பவுண்ட்) இருக்கும். சீன ஓங்கில்கள் 40 ஆண்டுகள் வரை வாழ்கின்றன, இவற்றின் வயதானது பற்களை ஆய்வதன் மூலம் தீர்மானிக்கப்படுகிறது.
இந்த ஓங்கில்கள் பிறக்கும்போது அடர் சாம்பல் அல்லது கறுப்பு நிறத்தில் சுமார் 1 மீட்டர்  (3.3 அடி) நீளம் இருக்கும். வயதாகும்போது இவற்றின் நிறம் பளபளப்பான சாம்பல் நிறத்தில் இருக்கும்.
நடத்தை
சீன ஒங்கில்கள் சிறிய குழுக்களாக வாழ்கின்றன. போதுவாக ஒரு குழுவில் பத்துக்கும் குறைவான ஓங்கல்கள் இருக்கும். இவை எதிரொலியை  பயன்படுத்தி குழுவாக சேர்ந்து வேட்டையாடுகிறன.
வயது வந்த டால்பின்கள் இரண்டு முதல் எட்டு நிமிடங்கள் வரை மூச்சடக்கி இருக்கும். பின்னர் மீண்டும் ஆழமாக குதிப்பபதற்கு முன் 20 முதல் 30 வினாடிகள் வரை மூச்செடுக்க நீரின் மேற்பரப்பிற்கு வருகின்றன. குட்டி ஓங்கில்களின், நுரையீரல் குறைந்த திறன் கொண்டுள்ளதால், பெரிய மீன்களை விட அடிக்கடி மேற்பரப்புக்கு வந்து மூச்செடுக்கக்கூடியன. குட்டிகள் ஒன்று முதல் மூன்று நிமிடங்கள் வரை நீருக்கடியில் மூச்சடக்கி இருக்கும். வயது வந்த டால்பின்கள் அரிதாக நான்கு நிமிடங்களுக்கு மேல் தண்ணீருக்கு அடியில் இருக்கும். இவை சில சமயங்களில் தண்ணீரின் மேற்பரப்பில் முழுமையாகத் தாவுகின்றன. இவை தண்ணீரிலிருந்து செங்குத்தாக எழும்பலாம், அப்போது அவற்றின் உடல் முதுகில் பாதி வெளிப்படும். இவற்றின் கண்களால் காற்று மற்றும் நீர் என இரண்டிலும் தெளிவாகப் பார்க்க முடியும்.
இனப்பெருக்கம்
பெண் ஓங்கில்கள் சுமார் பத்து வயதில் பாலியல் முதிர்ச்சி அடைகின்றன. அதே நேரம் ஆண் ஓங்கில்கள் 13 வயதில் முதிர்ச்சியடைகிறன. இவை வழக்கமாக கோடையின் இறுதியில் இருந்து இலையுதிர் காலம் வரை இணை சேர்கின்றன. பதினொரு மாத கர்ப்ப காலத்திற்குப் பிறகு குட்டிகள் பிறக்கின்றன. குட்டிகள் 3-4 வயதை எட்டி, தனக்கான உணவைத் தேடும் வரை தன் தாயுடனே இருக்கும்.
அச்சுறுத்தல்கள்
சீன ஓங்கிலகளானது வாழ்விட இழப்பு, நீர் மாசுபாடு, கடலோர வளர்ச்சிப் பணிகள், அதிகமாக மீன்பிடித்தல், இவை வாழும் எல்லைக்குள் கடல் போக்குவரத்து அதிகரிப்பு ஆகியவற்றால் அச்சுறுத்தலுக்கு ஆளாகியுள்ளன.
2015 ஆம் ஆண்டில் சீன ஓங்கில் ஐயூசிஎன் அச்சுறுத்தப்பட்ட உயிரினங்களின் செம் பட்டியலில் "அழிவாய்ப்பு இனம்" என்று வகைப்படுத்தப்பட்டது.
மேற்கோள்கள்
பகுப்பு:தாய்வானின் பாலூட்டிகள் பகுப்பு:சீனாவின் பாலூட்டிகள் பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம் பகுப்பு:ஓங்கில்கள்
கானூரி இலட்சுமண ராவ்
கானூரி லக்ஷ்மணா ராவ் சுருக்கமாக '''கே. எல். ராவ்''' (15, சூலை 1902  - 18 மே 1986) என்பவர் ஒரு இந்திய பொறியியலாளரும், பத்ம பூசண் விருது பெற்றவரும் ஆவார். இவர் இந்திய நடுவண் அமைச்சரவையில் பாசனம், மின்னுற்பத்தித் துறை அமைச்சராகவும், 1962 முதல் 1977 வரை விஜயவாடா தொகுதிக்கான காங்கிரசு நாடாளுமன்ற உறுப்பினராகவும் இருந்தார்.
அங்கிகாரங்கள்
பாசனத் திட்டப் பணிகளில் பங்களித்ததற்காக ராவுக்கு 1963 ஆம் ஆண்டு பத்ம பூசண் வழங்கப்பட்டது. இவர் மின்சக்தி மற்றும் நீர்ப்பாசன மத்திய வாரியத்தின் தலைவராக இருந்தார். மேலும் 1958-59 மற்றும் 1959-1960 ஆகிய ஆண்டுகளில் அகில இந்திய பொறியாளர்கள் சங்கத்தின் தலைவராக இருந்தார். இவர் 1957-61 மற்றும் 1961-65 இல் பன்னாட்டு மண் இயக்கவியல் மற்றும் புவித்தொழில்நுட்பப் பொறியியல் சங்கத்தின் (ஆசியா) துணைத் தலைவராக இருந்தார். 1960 ல் ஆந்திரப் பல்கலைக்கழகத்தில் அறிவியல் துறையில் டாக்டர் பட்டம் பெற்றார். அவர் 1968 இல் பொறியியல் துறையில் ரூர்கி பல்கலைக்கழகத்தில் டாக்டர் பட்டம் பெற்றார்.
பொறியியல் தொழில்
இவர் ரங்கூன் மற்றும் பர்மாவில் பேராசிரியராக பணிபுரிந்தார். தன் முனைவர் பட்டத்தை முடித்த பின்னர் ஐக்கிய இராச்சியத்தில் உதவி பேராசிரியராக பணிபுரிந்தார். இவர் கட்டப் பொறியியல் மற்றும் வலிவூட்டிய கற்காரை என்ற ஒரு நூலை எழுதினார். இந்தியா திரும்பிய பின்னர், இவர் சென்னை அரசாங்கத்தில் வடிவமைப்புப் பொறியாளராக பணியாற்றினார். 1950 இல் புது தில்லி வித்யூத் ஆணையத்தின் நிருவாகியாக (வடிவமைப்பு) பதவி வகித்தார். 1954 இல் தலைமை பொறியியலாளராக பதவி உயர்வு பெற்றார்.
இவர் தன் சுயசரிதையை தி குசேக்ஸ் கேண்டிடேட் என்ற பெயரில் எழுதியுள்ளார்.
அரசியல் வாழ்க்கை
இவர் 1961 இல் விஜயவாடா மக்களவைத் தொகுதியிலிருந்து முதல் முறையாக நாடாளுமன்ற உறுப்பினராக தேர்ந்தெடுக்கப்பட்டார். விஜயவாடா தொகுதியில் இருந்து மூன்று முறை நாடாளுமன்ற உறுப்பினராக தேர்ந்தெடுக்கப்பட்டுள்ளார். 20, சூலை 1963 அன்று, ராவ் மத்திய பாசனம், மின்னுற்பத்தித் துறை அமைச்சராக பதவியேற்றார். இவர் இத்துறை அமைச்சராக இருந்தபோது பல பாசன அணைத் திட்டங்களை வடிவமைத்தார். ஆந்திராவின் குண்டூர் மாவட்டம் மற்றும் தெலங்கானாவின் நலகொண்டா மாவட்டப் பகுதியில் கட்டப்பட்டுள்ள உலகிலேயே மிகப் பெரியது என்று பாராட்டப்படும் நாகார்ஜுன சாகர் அணை திட்டத்துக்கு மூலகர்த்தா இவர்தான். ஜவகர்லால் நேரு, லால் பகதூர் சாஸ்திரி, இந்திரா காந்தி ஆகியோரின் அமைச்சரவையில் ராவ் தொடர்ந்து பதவிவகித்தார். <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (August 2013)">சான்று தேவை  ]
அங்கீகாரம்
குண்டூர் மாவட்டத்தின் பெல்லம்கொண்டாவில் உள்ள புலிச்சினாலா திட்டத்துக்கு 2006 ஆம் ஆண்டு கே. எல் ராவ் சாகர் திட்டம் என பெயரிடப்பட்டது.
மேற்கோள்கள்
பகுப்பு:கிருஷ்ணா மாவட்ட நபர்கள் பகுப்பு:1986 இறப்புகள் பகுப்பு:5வது மக்களவை உறுப்பினர்கள் பகுப்பு:4வது மக்களவை உறுப்பினர்கள் பகுப்பு:3வது மக்களவை உறுப்பினர்கள் பகுப்பு:1902 பிறப்புகள்
மொகமது அமானுல்லா கான்
மொகமது அமானுல்லா கான் (Moh Amanullah Khan) என்பவர் ஓர் இந்திய அரசியல்வாதி ஆவார். இந்தியாவின் ஆந்திர பிரதேச மாநிலம் சந்திராயன்குட்டா சட்டமன்ற தொகுதியின்  சட்டப்பேரவை உறுப்பினராக 1978 மற்றும் 1999 ஆம் ஆண்டுகளில் பணிபுரிந்தார். 1989 ஆம் ஆண்டு அனைத்திந்திய மச்சிலிசு-இ-இட்டிகாதுல் முசுலிமீன் கட்சி, 1994 ஆம் ஆண்டில் மச்சிலிசு பச்சாவ் டெக்ரீக் கட்சிகளில் சேர்வதற்கு முன்பு 1978, 1983 மற்றும் 1985 ஆம் ஆண்டுகளில் ஒரு சுயாதீன வேட்பாளராக பல சந்தர்ப்பங்களில் அமானுல்லா கான்  தன்னுடைய அரசியல் விசுவாசத்தை வெளிப்படுத்தியுள்ளார்.
கோணப்பன அக்ரகாரம்
கோணப்பன அக்ரகாரம் (Konappana Agrahara) என்பது இந்தியாவின் தென் மாநிலமான கர்நாடகத்தில் உள்ள ஒரு சிற்றூர் ஆகும். இது கர்நாடகத்தின் பெங்களூர் நகர மாவட்டத்தின் பெங்களூர் தெற்கு வட்டத்தில் அமைந்துள்ளது. இந்த பகுதி எலக்ட்ரானிக் சிட்டிக்குள் உள்ளது மேலும் இன்ஃபோசிஸ் லிமிடெட் மற்றும் ஹெவ்லெட் பேக்கார்டுக்கு அருகில் உள்ளது. இந்திய மக்கள் தொகை கணக்கெடுப்பின்படி, கோணப்பன அக்ரகாராத்தில் 11038 மக்கள் வசிக்கின்றனர். இவர்களில் 6659 பேர் ஆண்கள், 4379 பேர் பெண்களாவர்.
மேற்கோள்கள்
பகுப்பு:பெங்களூர் நகர மாவட்டத்தில் உள்ள கிராமங்கள்
தன் நாச்
தன் நாச் (Dhan Nach) அல்லது யலாங் என்பது ஒரு பாரம்பரிய லிம்பு நாட்டுப்புற நடனம் ஆகும், இது நேபாளத்தின் லிம்புவன் பகுதியில் தோன்றியது. இது கிழக்கு நேபாளம் மற்றும் இந்தியாவின் டார்ஜிலிங், காளிம்பொங் மாவட்டம் மற்றும் சிக்கிம் பகுதிகளை பூர்வீகமாகக் கொண்ட லிம்பு (யக்துங்) சமூகங்களைச் சேர்ந்தவர்களால் நிகழ்த்தப்படுகிறது. இந்த நடனம் பழம் எனப்படும் நாட்டுப்புற பாடலுடன் இணைந்துள்ளது.
சொற்பிறப்பியல்
நேபாளியில் தன் நாச் என்பது நெல் நடனம் என்று மொழிபெயர்க்கப்பட்டுள்ளது. நடனம் பொதுவாக 'யலாங்' என்றும் அழைக்கப்படுகிறது. இது லிம்பு சமூகங்களில் அவர்களின் மொழிகளுக்கு ஏற்ப பல பெயர்களால் அறியப்படுகிறது. சத்தரே லிம்பு மொழியில், இது சாலக்மா என்று அழைக்கப்படுகிறது. பந்தாரே லிம்பு மொழியில், இது யாலக்மா என்று அழைக்கப்படுகிறது. ஒவ்வொரு மொழியிலும், நடனத்தின் பெயர் நெல் நடனம் என்று மொழிபெயர்க்கப்பட்டுள்ளது.
பாரம்பரியம்
திருமணம், உதௌலி போன்ற திருவிழாக்கள், மற்றும் கொண்டாட்டங்கள் போன்ற பல சந்தர்ப்பங்களில் இந்த நடன நிகழ்ச்சி செய்யப்படுகிறது. இது ஜோடிகளாகவோ அல்லது குழுக்களாகவோ செய்யப்படலாம். இது ஆண்களும் பெண்களும் எந்த இரத்த உறவும் இல்லாமல் கைகளைப் பிடித்துக்கொண்டு நேர்கோட்டில் அல்லது வட்டமாக நின்று நடனமாடுகிறார்கள். இந்த நடனம், வரலாற்று ரீதியாக, ஏழு பகல் மற்றும் ஏழு இரவுகள் நிகழ்த்தப்பட்டது என அறியப்படுகிறது.
சமீப நாட்களாக, இளைஞர்கள் பங்கேற்காததால், இந்த நடனம் அழியும் தருவாயில் உள்ளது. இருப்பினும், பல்வேறு கலாச்சார அமைப்புகள் இந்த நடன வடிவத்தைப் பாதுகாத்து மேம்படுத்துவதற்காக விழிப்புணர்வை ஏற்படுத்தி வருகின்றன.
பிரபலமான ஊடகங்களில்
2021 ஆம் ஆண்டில், இந்த நடன வடிவத்தைப் பற்றிய விழிப்புணர்வை ஏற்படுத்த கேடா என்ற குறும்படம் வெளியிடப்பட்டது.
சான்றுகள்
பகுப்பு:சிக்கிமின் பண்பாடு பகுப்பு:நேபாளி திருவிழாக்கள் பகுப்பு:நேபாள பண்பாடு
பன்னாட்டுப் புலி நாள்
பன்னாட்டுப் புலி நாள் அல்லது உலகப் புலி நாள் என்பது புலி வளம்பேணல் குறித்த விழிப்புணர்வை ஏற்படுத்த ஒவ்வோராண்டும் ஜூலை 29இல் கொண்டாடப்படும் நாளாகும். இந்நாள் 2010இல் சென் பீட்டர்ஸ்பேர்க்கில் நடந்த புலிக் குழுமலில் உருவாக்கப்பட்டது. இந்நாளின் நோக்கம் புலிகளின் இயற்கை வாழ்விடங்களைக் காப்பாற்றுவதற்கான உலகளாவிய அமைப்பை ஏற்படுத்தி, புலி வளம்பேணும் சிக்கல்கள் குறித்த பொதுமக்கள் விழிப்புணர்வை மேம்படுத்தி அவர்களது ஆதரவைப் பெறுவதாகும்.
வெளி இணைப்புகள்
பகுப்பு:சூலை சிறப்பு நாட்கள் புலி
மெனப்தா கல்வெட்டு
இது வரலாற்று முக்கியத்துவம் பெறுவதற்கு இதில் காணப்படுகின்ற இசுரவேல் பற்றிய சிறு குறிப்பே காரணமாகும். இதுவே இசுரவேல் எனும் மக்கள் கானானில் வாழ்ந்ததை உறுதிப்படுத்தும் மிக முந்தய ஆதாரமாக விளங்குகின்றது. வேதாகமத்தின் கால எல்லையை வரையறுப்பதற்கும் இது முக்கியமாகின்றது.
மெனப்தா கல்வெட்டின் உள்ளடக்கம்
இக்கல்வெட்டானது கி.மு 1206-1203 இல் மெனப்தா எனகிற எகிப்திய பார்வோன் மன்னனின் பெலிஸ்தியா அல்லது கானான் தேசத்திற்கு எதிராக பெற்ற வெற்றிகளை வரிசைப்படுத்துகின்றது, இவற்றுள் இஸ்ரயேல் எனும் நாடும் குறிப்பிடப்பட்டுள்ளது. எனவே மேசேயால் எகிப்திலிருந்து கூட்டி வரப்பட்ட மக்கள் கானான் தேசத்தில் 1200 ஆண்டளவில் படை பலமுள்ள அரசாக காணப்பட்டிருக்கின்றது என்பதற்கு இது சாண்றாக விளங்குகின்றது.
வரி 27
இசுரேல் என்பதைக் குறிக்கும் வரி:
வெளி இணைப்புகள்
பகுப்பு:கல்வெட்டுகள் பகுப்பு:இசுரேல் வரலாறு பகுப்பு:எகிப்தின் வரலாறு
சோழம்பட்டு ஊராட்சி
சோழம்பட்டு ஊராட்சி (Solampattu Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள சங்கராபுரம் வட்டாரத்தில் அமைந்துள்ளது. இந்த ஊராட்சி, சங்கராபுரம் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2590 ஆகும். இவர்களில் பெண்கள் 1292 பேரும் ஆண்கள் 1298 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நாஞ்சிக்கோட்டை
நாஞ்சிக்கோட்டை (ஆங்கிலம்:Nanjikottai), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் இருக்கும் ஒரு நகரியம் ஆகும்.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 21,898 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். நாஞ்சிக்கோட்டை மக்களின் சராசரி கல்வியறிவு 81% ஆகும், இதில் ஆண்களின் கல்வியறிவு 86%,  பெண்களின் கல்வியறிவு 76% ஆகும். இது இந்திய தேசிய சராசரி கல்வியறிவான 59.5% விட கூடியதே. நாஞ்சிக்கோட்டை மக்கள் தொகையில் 9% ஆறு வயதுக்குட்பட்டோர் ஆவார்கள்.
மேற்கோள்கள்
பகுப்பு:தஞ்சாவூர் மாவட்டத்திலுள்ள கிராமங்கள்
நிமய் பட்டாச்சார்யா
நிமய் பட்டாச்சார்யா (Nimai Bhattacharya 10 ஏப்ரல் 1931 – 25 ஜூன் 2020) ஓர் வங்காள எழுத்தாளர் ஆவார். இவர் மகுரா மாவட்டத்தில் உள்ள சலிகாவில் பிறந்தார். இவர் 25 ஜூன் 2020 அன்று கொல்கத்தாவில் 89 வயதில் காலமானார்.
ஆரம்ப கால வாழ்க்கை
பட்டாச்சார்யாவின் தாயார் இவருக்கு மூன்று வயதாக இருந்தபோது இறந்தார். இவர் பணிநிமித்தம் காரணமாக கிழக்கு வங்கத்திலிருந்து மேற்கு வங்கத்திற்கு குடிபெயர்ந்தார். பின்னர் கல்கத்தாவின் ரிப்பன் கல்லூரியில் ஐ.ஏ மற்றும் இளங்கலைப் பட்டம் பெற்ற பின்னர் இவர் பத்திரிகைத் துறையில் தனது வாழ்க்கையைத் தொடங்கினார். இவர் எழுதிய ஒரு புதினம் 1963 இல் அமிர்தோபஜாரில் வெளியிடப்பட்டது. இவரது அடுத்த நான்கு புதினங்கள் செய்தித்தாளில் வெளியிடப்பட்டன. அதன் பிறகு, இவர் தொழில்முறை எழுத்தாளாராக ஆனார்.
குறிப்பிடத்தக்க படைப்புகள்
இவர் 150 க்கும் மேற்பட்ட நூல்களை எழுயுள்ளார். அமெம்சாஹேப் மிகவும் பரவலாக அறியப்பட்ட நூலாகும். இந்த நூலினை அடிப்படையாக வைத்து உத்தம்குமார் மற்றும் அபர்ணா சென் ஆகியோர் முக்கியக் கதாப்பாத்திரத்தில் ஒரு திரைப்படம் வெளியானது. அவரது குறிப்பிடத்தக்க புத்தகங்கள் சில:
வெளி இணைப்புகள்
பகுப்பு:இந்திய எழுத்தாளர்கள் பகுப்பு:2020 இறப்புகள் பகுப்பு:1931 பிறப்புகள்
யு.எஸ்.எஸ். மெக்கேம்பெல் (டிடிஜி-85)
'''யு.எஸ்.எஸ். மெக்கேம்பெல் (டிடிஜி-85)''' (USS McCampbell DDG-85) இது அமெரிக்கக் கப்பற்படையின் 7-ஆவது படைப்பிரிவைச் சேர்ந்த கப்பல் ஆகும். இது பசிபிக் மற்றும் இந்தியப் பெருங்கடல் பகுதிகளில் பாதுகாப்புப் பணியில் ஈடுபட்டு வருகிறது.
விமான எதிர்ப்பு துப்பாக்கிகள், நீர்மூழ்கிக் கப்பல்களைத் தாக்கி அழிக்கும் ஏவுகணைகள், போர் மற்றும் மீட்புப் பணிகளில் ஈடுபடுத்தப்படுத்தப்படும் 2 ஹெலிகாப்டர்கள், நவீன ரேடார்கள், செயற்கைக்கோளுடன் நேரடியாக இணைக்கப்பட்ட தகவல் தொழில்நுட்ப சாதனங்கள் உள்ளிட்ட நவீன கருவிகள் யு.எஸ்.எஸ். மெக்கேம்பெல் போர்க்கப்பலில் உள்ளன.
செம்மாண்டம்பாளையம் ஊராட்சி
செம்மாண்டம்பாளையம் ஊராட்சி (Semmandampalayam Gram Panchayat), தமிழ்நாட்டின் கோயம்புத்தூர் மாவட்டத்தில் உள்ள சூலூர் வட்டாரத்தில் அமைந்துள்ளது. இந்த ஊராட்சி, சூலூர் சட்டமன்றத் தொகுதிக்கும் கோயம்புத்தூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5117 ஆகும். இவர்களில் பெண்கள் 2542 பேரும் ஆண்கள் 2575 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சூலூர் ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
கடலை அசுவுணி
கடலை அசுவுணி(Acyrthosiphon pisum), அசுவுணிக் குடும்பத்தைச் சேர்ந்த சாற்றை உறிஞ்சிக் குடிக்கும் அசுவுணி ஆகும். இது அவரைக் குடும்பத்தாவரங்களான கடலை, ஆல்பால்பா முதலான தாவரங்களின் சாற்றை உறிஞ்சுகின்றன. கடலை அசுவுணிகள் பச்சையவுருமணிகளைக் கொண்டிருப்பதால் சூரியனில் இருந்து நேரடியாக சக்தியைத் தன்வயப்படுத்துகின்றன என அண்மையில் மேற்கொள்ளப்பட்ட ஆய்வுகள் காட்டுகின்றன.
மேற்கோள்கள்
பகுப்பு:பூச்சிகள் பகுப்பு:வேளாண்மை நோய்ப்பூச்சிகள்
கிடங்கல் ஊராட்சி
கிடங்கல் ஊராட்சி (Kidangal Gram Panchayat), தமிழ்நாட்டின் நாகப்பட்டினம் மாவட்டத்தில் உள்ள செம்பனார் கோயில் வட்டாரத்தில் அமைந்துள்ளது. இந்த ஊராட்சி, பூம்புகார் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1792 ஆகும். இவர்களில் பெண்கள் 925 பேரும் ஆண்கள் 867 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:நாகப்பட்டினம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பிளேடு ரன்னர்
பிளேடு ரன்னர் (ஆங்கிலம்: Blade Runner) 1982 ஆம் ஆண்டு ஒரு அறிபுனைத் திரைப்படம் ஆகும். ரிட்லி சுகாட்டினால் இயக்கப்பட்டது. ஹாரிசன் போர்ட், இரட்கர் ஹாவுவர், சான் யங், மற்றும் எட்வர்டு ஒல்ம்ஸ் ஆகியோர் நடித்துள்ளனர். இத்திரைப்படம் வருங்காலத்து 2019 லாஸ் ஏஞ்சலஸ் மாநகரத்தில் அமையப்பெறுகிறது. இந்தக் காலகட்டத்தில், விண்வெளிக் குடியிருப்புகளில் பணி செய்ய செயற்கையான மனிதர்கள் உருவாக்கப்படுகின்றனர். அவற்றில் சில செயற்கை மனிதர்கள் புவியிற்கு தப்பித்து மனிதர்களாய் வாழ்கின்றனர். காவலர் ரிக் டெக்கர்டிற்கு (ஃபோர்டு) இவர்களை கண்டறிந்து வேட்டையாடும் பணி வழங்கப்படுகிறது. ஆனால் இவர் தயக்கம் காட்டுகிறார்.
இத்திரைப்படம் முதலில் அதிகம் வருவாய் ஈட்டவில்லை. சில விமர்சகர்கள் மட்டும் கதையின் சிக்கல்கள் மட்டும் திரைவண்ணங்களை புகழ்ந்தனர். வெறு சிலர் திரைப்படத்தின் குறைந்த வேகத்தினையும் குறைந்த சண்டைக் காட்சிகளையும் கடுமையாக விமர்சித்தனர். வருடங்கள் பிறகே பெரிதும் பாராட்டப்பட்டு, இவ்வகையான திரைப்படங்களிற்கு முன்மாதிரியாக மாறியது.
இத்திரைப்படத்திற்கு தொடர்ச்சியாக பிளேடு ரன்னர் 2049 அக்டோபர் 2017 இல் வெளிவந்தது.
பல்வேறு கருத்து மாறுபாடுகளினால் இத்திரைப்படத்திற்கு ஏழு வெவ்வேறு பதிப்புகள் உருவாக்கப்பட்டன. இரசிகர்களுக்காக 1992 ஆம் ஆண்டில் ரிட்லி சுகாட்டின் இயக்குநரின் வெட்டு வெளியிடப்பட்டது. இலக்கமுறைப் பல்திறவாற்றல் வட்டு ஆக வெளியிடப்பட்ட முதல் திரைப்படங்களில் ஒன்றாகும். 2007 ஆம் ஆண்டில், இத்திரைப்பட வெளியீட்டின் 25 வருட நிறைவினை கொண்டாட, வார்னர் புரோஸ். பிளேடு ரன்னரின் இறுதி வெட்டினை வெளியிட்டது. இயக்குனர் ரிட்லி சுகாட்டின் விருப்பத்திற்கு ஏற்ப அமையப்பெற்று வெளியிடப்பட்ட பதிப்பு இது மட்டுமே.
நடிகர்கள்
இத்திரைப்படத்தில் நடிக்க நடிகர்களைத் தேர்ந்தெடுப்பது கடினமாக இருந்தது, குறிப்பாக ஹீரோ பாத்திரத்திற்கு. பல மாதங்களாக இயக்குனர் ரிட்லி சுகாட்டும் தயாரிப்பாளர்களும் டசுடின் ஹாஃப்மனினை நடிக்க அழைத்தனர். ஆனால் அவர் கருத்து வேறுபாடுகளினால் வெளியேறினார். ஹாரிசன் ஃபோர்ட் கடைசியாக தேர்ந்தெடுக்கப்பட்டார். ஸ்டார் வார்ஸ் திரைப்படங்களில் சிறப்பாக நடித்ததற்காகவும், ஃபோர்டின் பிளேடு ரன்னர் ஈடுபாட்டிற்காகவும், இயக்குனர் ஸ்டீவன் ஸ்பில்பேர்க்கின் பரிந்துரையாளும் தேர்ந்தெடுக்கப்பட்டார். திரைப்பட தயாரிப்பு கோப்புகளின்படி, ஜீன் ஹாக்மன், சான் கானரி, ஜாக் நிக்கல்சன், பால் நியூமன், கிளின்ட் ஈஸ்ட்வுட், டாம்மி லீ ஜோன்சு, ஆர்னோல்டு சுவார்செனேகர், அல் பசீனோ மற்றும் பர்ட் ரெனால்ட்சு ஆகியோர் ஹீரோ பாத்திரத்திற்காக கண்டறியப்பட்டு அழைக்கப்பட்டிருந்தனர்.
பிளேடு ரன்னர் திரைப்படத்தில் அப்போது அறியப்படாத நடிகர்கள் பலர் நடித்துள்ளனர்.
விருதுகள் மற்றும் பரிந்துரைகள்
பிளேடு ரன்னர் பல்வேறு விருதுகளுக்கு பரிந்துரைக்கபட்டு, அதில் சிலவற்றினையும் வென்றது.
வரவேற்பு
பல்வேறு சிறந்த திரைப்படங்களின் பட்டியல்களில் இடம்பெற்றுள்ளது,
வெளியிணைப்புகள்
பகுப்பு:1982 திரைப்படங்கள் பகுப்பு:அமெரிக்கத் திரைப்படங்கள் பகுப்பு:பாஃப்டா விருதினை வென்ற திரைப்படங்கள் பகுப்பு:ஆங்கிலத் திரைப்படங்கள் பகுப்பு:வார்னர் புரோஸ். திரைப்படங்கள் பகுப்பு:ஆங்காங் திரைப்படங்கள்
கடங்கநேரி ஊராட்சி
கடங்கநேரி ஊராட்சி (Kadanganeri Gram Panchayat), தமிழ்நாட்டின் தென்காசி மாவட்டத்தில் உள்ள ஆலங்குளம் ஊராட்சி ஒன்றியத்தில் அமைந்துள்ளது. இந்த ஊராட்சி, ஆலங்குளம் சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 7487 ஆகும். இவர்களில் பெண்கள் 3796 பேரும் ஆண்கள் 3691 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தென்காசி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அருபாக்கு எழிற்புள்
அருபாக்கு எழிற்புள் (Astrapia nigra) என்பது கிட்டத்தட்ட 76 செமீ நீளமான, பெரிய, கருமையான சந்திரவாசிப் பறவையினம் ஒன்றாகும். இது ஒளிர் ஊதா, பச்சை மற்றும் வெண்கல நிற இறகமைப்பைக் கொண்டிருக்கும். இதன் ஆண் பறவை நன்கு நீண்டு அகன்ற வாலையும் மிருதுவான பட்டுப் போன்ற கரிய மார்பு இறகுகளையும் மிகச் சிக்கலான தலையிறகமைப்பையும் கொண்டிருக்கும். பெண் பறவை தன் வயிற்றுப் பகுதியில் வெளிறிய கோடுகளுடன் கூடிய கருங்கபில நிறத்தைக் கொண்டிருக்கும்.
அருபாக்கு எழிற்புள்ளானது இந்தோனேசியாவின் மேலைப் பப்புவா மாநிலத்தின் அருஃபாக்கு மலைகளில் மாத்திரமே காணப்படக்கூடிய, இந்தோனேசியாவுக்குத் தனிச்சிறப்பான பறவையினம் ஆகும். இப்பறவை முதன்மையாகச் சிற்றாழைப் பழங்களை உணவாகக் கொள்ளும்.
அருபாக்கு எழிற்புள் தன் இயலிடத்திற் கருஞ்சொண்டுக் கூரலகியுடன் கலவியில் ஈடுபட்டு வேறு சந்ததியைத் தோற்றுவிக்கும். அது ஒரு காலத்தில் பெருங்கூரலகி (Epimachus ellioti) என அறியப்பட்டது. இன்னமும் சில பறவையியலாளர்கள் அதனைத் தனியான இனமாகக் கருதி, அது அருகிவிட்ட இனமாக அல்லது அற்றுப்போன இனமாகக் கருதிய போதிலும், பலரும் அதனை இவ்விரு இனங்களினதும் கலப்பினச் சந்ததியே எனக் கூறுகின்றனர்.
வெளித் தொடுப்புகள்
பகுப்பு:சந்திரவாசிகள் பகுப்பு:இந்தோனேசியப் பறவைகள்
நாரணாபுரம்
நாரணாபுரம் (ஆங்கிலம்:Naranapuram), இந்தியாவின் தமிழ்நாடு மாநிலத்தில் அமைந்துள்ள விருதுநகர் மாவட்டத்தில் இருக்கும் ஒரு கிராமம் ஆகும்.
பகுப்பு:விருதுநகர் மாவட்டத்திலுள்ள கிராமங்கள்
அயிலுர் வரதராஜப்பெருமாள் கோயில்
அயிலுர் வரதராஜப்பெருமாள் கோயில் தமிழ்நாட்டில் பெரம்பலூர் மாவட்டம், அயிலுர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:பெரம்பலூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
2020 கோடைக்கால ஒலிம்பிக் போட்டிகளில் இந்தியா
தோக்கியோவில் சூலை 23 முதல் ஆகத்து 8 வரை 2020 கோடைக்கால ஒலிம்பிக் விளையாட்டு போட்டிகளில் இந்தியா பங்கேற்றுள்ளது பற்றியது ஆகும். இந்த போட்டியானது முதலில் 2020 சூலை 24 முதல் ஆகத்து 9 வரை நடைபெற திட்டமிடப்பட்டது, ஆனால் கோவிட் -19 பெருந்தொற்றுநோயால், சூலை 23 முதல் 2021 ஆகஸ்ட் 8 வரை நடைபெற உள்ளது. இந்த விளையாட்டுகளுக்கு இந்தியா 120 போட்டியாளர்களை அனுப்பியுள்ளது.
இந்த விளையாட்டுப் போட்டிகளில் இந்திய வீரர்கள மற்றும் வீராங்கனைகள் 1 தங்கம், 2 வெள்ளி மற்றும் 4 வெண்கலப் பதக்கங்கள் வென்றனர். நீரஜ் சோப்ரா தடகள விளையாட்டில் ஈட்டி எறியும் போட்டியில் தங்கப் பதக்கமும், சைக்கோம் மீராபாய் சானு மகளிர் பாரம் தூக்குதல் போட்டியில் வெள்ளிப் பதக்கமும், ரவி குமார் தாகியா ஆடவர் மற்போர் போட்டியில் வெள்ளிப் பதக்கமும்,  லவ்லினா போர்கோஹெய்ன் மகளிர் குத்துச்சண்டை போட்டியில் வெண்கலப் பதக்கமும், பி.வி. சிந்து மகளிர் ஒற்றையர் இறகுப்பந்தாட்டம்  போட்டியில் வெண்கலப் பதக்கமும்,  பஜ்ரங் புனியா ஆடவர் 67 கிலோ எடைப் பிரிவு குத்துச்சண்டை போட்டியில் வெண்கலப் பதக்கமும், இந்திய தேசிய வளைதடிப் பந்தாட்ட அணி ஆடவர் வளைதடிப் பந்தாட்டம் போட்டியில் வெண்கலப் பதக்கமும் வென்றனர்.
போட்டியாளர்கள்
thumb| தோக்கியோ 2020 ஒலிம்பிக்கிற்கான இந்தியா அணிகளை அதிகாரப்பூர்வ ஒன்றிய விளையாட்டுத் துறை அமைச்சர் [[கிரண் ரிஜிஜூ|கிரேன் ரிஜிஜு சூன் 03 2021 அன்று வெளியிட்டார்.]]
மகாகும்புக்கடவலை பிரதேச செயலாளர் பிரிவு
மகாகும்புக்கடவலை பிரதேச செயலாளர் பிரிவு (Mahakumbukkadawala Divisional Secretariat, මහකුඹුක්කඩවල ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் வடமேல் மாகாணத்தில் உள்ள புத்தளம் மாவட்டத்தில் உள்ளது. இப்பிரிவு துணை நிர்வாக அலகுகளாக 25 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 18576 ஆகக் காணப்பட்டது.
வீரகாரன்
வீரக்காரன்( காவல் தெய்வம்) அல்லது வீரகாரன் என்பது தமிழ்நாட்டில் வன்னியர்களில் ஒரு பிரிவினரால் பல்வேறு ஊர்களிலும் வழிபடப்படும் குலத்தெய்வம் ஆகும். பெரும்பாலும், வீரக்காரன் கோயில்கள் சேலம் மாவட்டத்திலும், தருமபுரி மாவட்டத்திலும் உள்ளன. தருமபுரி மாவட்டம் அதியமான் கோட்டையிலும், சேலம் மாவட்டம்  எடப்பாடியிலும், ஓமலூர் அருகே பெரியேரிப்பட்டியிலும், சொட்டையனூரிலும், ஜலகண்டாபுரம் அருகில் கரிக்காப்பட்டியிலும், நாமக்கல் மாவட்டம் திருச்செங்கோடு வட்டம் காளிப்பட்டியிலும் வீரக்காரன் கோயில்கள் உள்ளன என்பது குறிப்பிடத்தக்கது. பிற தெய்வத்தைக் குலதெய்வமாக வழிபடுவோரில் சில பிரிவினர் தமது குலத்தெய்வக் கோயில்களில் தனியாக வீரக்காரன் சிலையையும்( உதாரணமாக  சங்ககிரியில் உள்ள பூமுனி சுவாமி மாற்றும் பச்சியம்மன் கோவில் ) வைத்து வழிபடுகின்றனர். இத் தெய்வத்திற்குத் தெவம் என்ற திருவிழாவை நடத்தி, ஆயிரக் கணக்கான ஆட்டுக் கிடாய்களையும், சேவல்,பன்றியையும் பலியிட்டு வழிபடுவது வழக்கம்.
மகாகும்புக்கடவலை பிரதேச செயலாளர் பிரிவு
வெளியிணைப்புக்கள்
பகுப்பு:புத்தளம் மாவட்டப் பிரதேச செயலாளர் பிரிவுகள்
வீரகாரன்
பகுப்பு:தமிழர் நாட்டுப்புறத் தெய்வங்கள் பகுப்பு:குலதெய்வக் கோயில்கள்
2020 கோடைக்கால ஒலிம்பிக் போட்டிகளில் இந்தியா
வில்வித்தை
நெதர்லாந்தின் எர்டோசன்போசு நகரத்தில் நடைபெற்ற 2019 ஆம் ஆண்டு உலக வில்வித்தை வெற்றியாளர் போட்டியில் ஆண்கள் அணியின் காலிறுதி கட்டத்தை எட்டியதன் மூலம் மூன்று இந்திய வில்லாளர்கள் 2020 டோக்கியோ ஆண்கள் போட்டிகளுக்கு தகுதி பெற்றுள்ளனர். தாய்லாந்தின் பாங்காக் நகரில் நடைபெற்ற 2019 ஆசிய வெற்றியாளர்  போட்டிகளில் மூன்று இடங்களில் ஒன்றை பதிவு செய்ய நடைபெற்ற மகளிர் தனிநபர் காலிறுதி சுற்றில் மற்றொரு இந்திய வில் வித்தை வீராங்கனை வெற்றியைப் பெற்று டோக்கியோ செல்ல தகுதி பெற்றுள்ளார். டோக்கியோ கோடைகால ஒலிம்பிக் போட்டிகளுக்கான முழு இந்திய வில்வித்தை அணி 2021 ஆம் ஆண்டு மார்ச் 8 ஆம் தேதி அதிகாரப்பூர்வமாக அறிவிக்கப்பட்டது. இதில் மூத்த தருந்தீப் ராய் மற்றும் உலக-ஒன்பதாம் நிலை வீராங்கனை தீபிகா குமாரி ஆகியோர் மூன்றாவது முறையாக ஒலிம்பிக்கில் கலந்து கொள்கின்றனர்.
தடகளம்
இந்திய தடங்க வீரர் வீராங்கனைகள் தகுதிச் சுற்று விளையாட்டுகள் மற்றும் தரவரிசைகளின்படி விளையாட தகுதிப்பெற்றனர்:
குத்துச்சண்டை
இந்தியாவின் சார்பாக ஐந்து ஆண்கள் மற்றும் நான்கு பெண்கள் என மொத்தமாக ஒன்பது குத்துச்சண்டை வீர்ர்கள் டோக்கியோ கோடைகால ஒலிம்பிக் போட்டிகளில் பங்கேற்கிறார்கள். இரண்டு முறை ஒலிம்பிக் போட்டியில் பங்கேற்ற விகாசு கிருசன் யாதவ், 2014 ஆசியவிளையாட்டுப் போட்டியில் வெண்கலப் பதக்கம் வென்ற சத்தீசு குமார், நடப்பு ஆசிய வெற்றியாளர் பூஜா ராணி, 2012 இலண்டன் ஒலிம்பிக் போட்டியில் வெண்கலம் வென்றவரும் ஆறுமுறை உலக வெற்றியாளருமான மேரிகோம், 2019 ஆம் ஆண்டு வெள்ளிப் பதக்கம் வென்ற அமிட் பங்கால், 2018 ஆம் ஆண்டு பொதுநலவாய விளையாட்டுப் போட்டிகளில் இரண்டாம் இடம் பிடித்த மணீசு கௌசிக் மற்றும் ஆசிசு குமார், சிம்ரஞ்சித் கவுர், லவ்லினா பொர்கோகைன் ஆகியோர் டோக்கியோ ஒலிம்பிக் போட்டிக்கான இந்தியக் குத்துச்சண்டை அணியில் இடம்பிடித்தவர்களாவர்.
குதிரையேற்றம்
கடந்த இருபது ஆண்டுகளில் முதன்முறையாக இந்தியா ஒலிம்பிக் போட்டியின் குதிரையேற்றப் போட்டியில் பங்கேற்கிறது. ஒலிம்பிக் தகுதிச் சுற்றுப் போட்டியில் முதல் இரண்டு இடங்களைக் கைப்பற்றி இந்தியா தகுதி பெற்றுள்ளது.
வாள் வீச்சு
டோக்கியோ ஒலிம்பிக் போட்டியில் இந்தியா முதன்முறையாக வாள் சண்டைப் போட்டியில் பங்கேற்கிறது. சென்னையைச் சேர்ந்த சி.ஏ. பவானி தேவி பெண்கள் வாள் சண்டைப் போட்டிக்குத் தகுதி பெற்றுள்ளார். அங்கேரி நாட்டில் நடைபெற்ற உலகக்கோப்பை போட்டிதொடரின் காலிறுதிப்போட்டியில் அங்கேரி கொரியாவிடம் தோற்றுப்போனது. சரிசெய்யப்பட்ட அதிகாரப்பூர்வதரவரிசையின் அடிப்படையில் பவானி இப்போட்டிக்குத் தகுதி பெற்றார்.
வளைதடிப் பந்தாட்டம்
2020 டோக்கியோ ஒலிம்பிக் போட்டியில் ஆடவர் வளைதடிப் பந்தாட்ட அணி வெண்கலப் பதக்கம் வென்றது.
இந்திய பெண்கள் ஹாக்கி அணி வரலாற்றிலேயே முதல் முறையாக அரை இறுதிப் போட்டி வரை முன்னேறியது. கடைசி வரை போராடியும் அர்ஜென்டினா உடனான அரை இறுதியில் தோல்வியைத் தழுவியது.
குழிப்பந்து
2020 ஆம் ஆண்டு ஒலிம்பிக் போட்டியில் இந்தியா இரண்டு ஆண் மற்றும் ஒரு பெண் குழிப்பந்து வீரருடன் நுழைகிறது. ஆண்கள் மற்றும் பெண்கள் போட்டிக்கு தகுதியான முதல் 60 வீரர்களில் அனிர்பன் லாகிரி, உதயன் மானே மற்றும் அதிதி அசோக் ஆகியோர் நேரடியாக தகுதி பெற்றுள்ளனர்.
சீருடற் பயிற்சிகள்
2020 ஒலிம்பிக் போட்டியில் இந்தியா கலைநய சீருடற் பயிற்சி விளையாட்டுப் போட்டியில் பங்கேற்கிறது. சீனாவின் ஆங்க்சோவில் நடைபெறவிருந்த 2021 ஆசிய வெற்றியாளர் போடி இரத்து செய்யப்பட்டதன் மூலம், செருமனியின் சிடட்கார்டு நகரத்தில் நடைபெற்ற 2019 உலக கலைநய சீருடற்பயிற்சிப் போட்டிகள் புள்ளிகளின் அடிப்படையில், ஆசிய கண்டத்தில் இருந்து தகுதிக்கு போட்டியிடும் சீருடற்பயிற்சிப் போட்டியாளராக பிரணதி நாயக் பெண்கள் தனிநபர் போட்டிக்கு தேர்ந்தெடுக்கப்பட்டுள்ளார்.
திருமயம் மலைக்கோட்டை
திருமயம் மலைக்கோட்டை 1676 ஆம் வருடம் இராமநாதபுரம் சேதுபதி மன்னர் (மறவ மன்னர்கள் தங்களை சேதுபதி என்றழைத்துக் கொண்டனர்) முத்துவிஜயரகுநாத சேதுபதி மற்றும் இரகுநாத கிழவன் சேதுபதியின் (கிபி 1671–1710) காலத்தில் கட்டப்பட்டது. இன்றும் இக்கோட்டை ஒரு வரலாற்றுச் சின்னமாக இந்திய அரசின் தொல்லியல் துறையால் பாதுகாக்கப்படுகின்றது.
2020 கோடைக்கால ஒலிம்பிக் போட்டிகளில் இந்தியா
இந்தியா வென்ற பதக்கங்கள்
2020 டோக்கியோ ஒலிம்பிக் விளையாட்டுப் போட்டிகளில் இந்திய வீரர்கள மற்றும் வீராங்கனைகள் 1 தங்கம், 2 வெள்ளி மற்றும் 4 வெண்கலப் பதக்கங்கள் வென்றனர்.
வெளி இணைப்புகள்
பகுப்பு:ஒலிம்பிக் போட்டிகளில் இந்தியா பகுப்பு:2021 இல் விளையாட்டுகள்
திருமயம் மலைக்கோட்டை
வரலாறு
திருமயம் என்ற இந்த சிறு நகரம் பழமையும் நெடிய வரலாற்றையும் கொண்டு திகழ்கிறது. முத்தரையர்கள் கி.பி. 8-9-ஆம் நூற்றாண்டுகளில் திருமயம் உள்ளடக்கிய பகுதிகளை அரசாண்டிருக்கலாம் என்று சொல்கிறார்கள். தொடர்ந்து சோழ மன்னர்கள், பாண்டிய மன்னர்கள், விஜயநகர அரசர்கள், பராக்கிரம பாண்டிய விஜயாலயத் தேவர், சுந்தரபாண்டிய விஜயாலயத் தேவர் போன்ற பாண்டிய குறுநில மன்னர்கள் என்று பலராலும் ஆளப்பட்டுள்ளது இந்த ஊர். இராமநாதபுரம் சேதுபதிகள் 16 – 17 நூற்றாண்டுகளில் திருமயம் உள்ளடக்கிய பகுதிகளை தங்கள் ஆளுகைக்குள் கொண்டு வந்தனர். அடுத்து பல்லவர்களாலும், புதுக்கோட்டை தொண்டைமான் மன்னர்களாலும் ஆளப்பட்டுள்ளது இவ்வூர். கிழவன் சேதுபதியின் காலத்தில் இவ்வூர் சேதுபதி நாட்டின் வட எல்லையாகத் திகழ்ந்ததாம்.
மலைக்கோட்டை அமைப்பு
திருமயம் மலைக்கோட்டை ஒரு வட்ட வடிவில் அமைந்துள்ள கோட்டையாகும். கோட்டையைச் சுற்றி ஆழமான அகழிகள் இருந்ததற்கான அடையாளங்களை இன்றும் காண முடிகிறது. எனினும் இந்த அகழிகள் பல இடங்களில் தூர்ந்து போய்க் காணப்படுகின்றன. பாதுகாப்பு அரணாக அமைந்த வெளிச்சுற்று மதில்கள் சிதைந்த நிலையில் உள்ளன. உள்சுற்று மதில்கள் இன்றும் கட்டுக்கோப்பாக உள்ளன. ஏழு சுற்று மதில்கள் இருந்ததாக இங்கே காணப்படும் தொல்லியல் வரலாற்று அறிவிப்பு பலகைகள் சொல்கின்றன. திருமயம் மலைக்கோட்டைக்கு மூன்று நுழைவாயில்கள் முறையே தெற்கு, தென் கிழக்கு மற்றும் வடக்கு திசைகளில் உள்ளன.
thumb|250px|மலைக்கோட்டையின் உச்சியில் ஒரு பீரங்கி மேடையில் கிழக்கு நோக்கி ஒரு பீரங்கி ஒரு உயர்ந்த குன்றின் உச்சியில் இயற்கை அரண்களுடனும் கலை நேர்த்தியுடனும் அமைந்துள்ள திருமயம் மலைக்கோட்டையின் உள்கோட்டையைச் சுற்றி உயரமான மதிற்சுவர்கள் கட்டப்பட்டுள்ளன. இன்றும் இந்தச் சுற்று மதில்கள் கட்டுக்கோப்பாகத் திகழ்கின்றன. உள்கோட்டைக்கு ஊரின் மேற்குப் பகுதியிலிருந்து தொல்லியல் துறையால் பாதுகாக்கப்படுகின்ற நுழைவாயில்கள் உள்ளன. மலைக்கோட்டையின் உச்சியில் ஒரு பீரங்கி மேடையில் கிழக்கு நோக்கி ஒரு பீரங்கி நிறுவப்பட்டுள்ளது. இது போல கோட்டையின் தெற்கு நுழைவாயில் அருகே இரண்டு பீரங்கிகள் உள்ளன. இவற்றைத் தவிர மலைக் கோட்டையில் வேறு பாதுகாக்கப்பட்ட கட்டடங்கள் ஏதுமில்லை. எனினும் இக்கோட்டையிலிருந்து சேகரிக்கப்பட்ட உடை வாள்கள், பீரங்கிக் குண்டுகள், பீரங்கிகள், பூட்டுகள், சங்கிலிப் போர் உடைகள் போன்ற அரிய பல பொருட்கள் புதுக்கோட்டை மாவட்ட அருங்காட்சியகத்தில் காட்சிப்படுத்தப்பட்டுள்ளன.
வெளி இணைப்புகள்
பகுப்பு:தமிழகக் கோட்டைகள் பகுப்பு:இராமநாதபுரம் சமஸ்தானம் பகுப்பு:புதுக்கோட்டை மாவட்டம்
மது கோடா
மது கோடா  (Madhu Koda, பிறப்பு சனவரி 6, 1971) 2006 முதல் 2008 வரை  ஜார்கண்ட் மாநில முதல்வராக பணியாற்றிய ஓர் இந்திய அரசியல்வாதி ஆவார். செப்டம்பர் 18, 2006 இல் ஜார்கண்ட் மாநிலத்தின் ஐந்தாவது முதலமைச்சராக பொறுப்பேற்ற மது கோடா ஆகத்து 23, 2008இல் தாம் அப்பதவியிலிருந்து விலகும் வரை பணியாற்றினார். சிபு சோரன் இவரை அடுத்து முதல்வராக பொறுப்பேற்றார்.
தற்போது நிலக்கரி சுரங்க ஊழல் குற்றச்சாட்டுகளுக்காக பிணை விண்ணப்பங்கள் மறுக்கப்பட்ட நிலையில் சிறையில் உள்ளார். .
மேற்கோள்கள்
பகுப்பு:1971 பிறப்புகள் பகுப்பு:வாழும் நபர்கள் பகுப்பு:15வது மக்களவை உறுப்பினர்கள் பகுப்பு:ஜார்க்கண்ட் அரசியல்வாதிகள் பகுப்பு:ஜார்க்கண்டு மாநில முதல்வர்கள் பகுப்பு:இந்தியாவில் ஊழல் பகுப்பு:21-ஆம் நூற்றாண்டு இந்திய அரசியல்வாதிகள்
ஆடையூர் கருப்பனார் கோயில்
ஆடையூர் கருப்பனார் கோயில் இது நாட்டுப்புற கோயில் ஆகும்.
கோயில் அமைவிடம்
இக்கோயில் தமிழ்நாட்டில், சேலம் மாவட்டம் எடப்பாடி வட்டத்த்திலுள்ள ஆடையூர் கிராமத்தில் உள்ளது
திருவிழா
இக்கோயிலின் தவத்திருவிழா மூன்று ஆண்டுகளுக்கு ஒருமுறை நடைபெறும்.
மேற்கோள்கள்
பகுப்பு:சேலம் மாவட்டத்திலுள்ள கிராமக் கோயில்கள்
குணால் ரோஹிதாஸ் பாட்டீல்
குணால் ரோஹிதாஸ் பாட்டீல் (Kunal Rohidas Patil)14 வது மகாராஷ்டிரா சட்டமன்றத்தில் உறுப்பினராக உள்ளார். அவர் இரண்டு முறை சட்டமன்ற உறுப்பினர் ஆவார். இவர் துளே ஊரகம் சட்டமன்றத் தொகுதியை பிரதிநிதித்துவப்படுத்துகிறார். இவர் இந்திய தேசிய காங்கிரஸ் கட்சியைச் சேர்ந்தவர். இவர் இந்திய தேசிய காங்கிரஸ் தலைவரும் முன்னாள் அமைச்சருமான ரோஹிதாஸ் பாட்டீலின் மகன் ஆவார். நூறு ஆண்டுகளுக்கு மேலான வயதுடைய கல்வி நிறுவனம், சிவாஜி வித்யா பிரசாரக் சான்ஸ்தாவின் தலைவராக இருந்து வருகிறார். இந்நிறுவனம் துலேயைச் சார்ந்தது.
22 மார்ச் 2017 அன்று, மகாராஷ்டிரா நிதியமைச்சர் சுதிர் முங்கந்திவாரை மாநில நிதிநிலை அறிக்கை தாக்கல் அமர்வின் போது குறுக்கிட்டதற்காகவும், நான்கு நாட்களுக்கு முன்னர் சட்டசபைக்கு வெளியே நிதிநிலை அறிக்கையின் நகல்களை எரித்ததற்காகவும் பாட்டீல் டிசம்பர் 31 வரை மற்ற 18 சட்டமன்ற உறுப்பினர்களுடன் இடைநீக்கம் செய்யப்பட்டார். 2019 மகாராஷ்டிரா சட்டமன்றத் தேர்தலில் பாரதிய ஜனதா கட்சி வேட்பாளர் தன்ஜயோதி மனோகர் பாட்டீலுக்கு (படனே) எதிராக 14564 வாக்குகள் வித்தியாசத்தில் துளே கிராமத் தொகுதியில் வெற்றி பெற்றார்.
மேற்கோள்கள்
பகுப்பு:1974 பிறப்புகள் பகுப்பு:மராத்தியர்கள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:மகாராட்டிர சட்டமன்ற உறுப்பினர்கள்
பியூரான்
பியூரான் (Furan) ஒரு பல்லின வளைய கரிமச் சேர்மம் ஆகும். கரிம வளையத்தின் ஐந்து பகுதிகளில் நான்கு கார்பன் அணுக்களையும் ஒரு ஆக்சிசன் அணுவினையும் கொண்டுள்ளது. இவ்வாறான வளையங்ளைக் கொண்ட கரிமச்சேர்மங்கள் பியூரான்கள் என குறிப்பிடப்படுகின்றன.
தயாரிப்பு
தொழில்முறையில், ஃபர்புரால் பல்லேடியம் வினையூக்கி முன்னிலையில் கார்பனைல் நீக்கம் நடைபெற்று (அல்லது) 1,3-பியூட்டாடையீன் காப்பர் முன்னிலையில் ஆக்சிஜனேற்றமடைந்து பியூரான் கிடைக்கிறது.
வெளிஇணைப்புகள்
பகுப்பு:தமிழக ஆசிரியர்கள் தொடங்கிய அறிவியல் கட்டுரைகள் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
உண்ணாமலைபாளையம் அனுமந்தராயர் வகையறா கோயில்
உண்ணாமலைபாளையம் அனுமந்தராயர் வகையறா கோயில் தமிழ்நாட்டில் திருவண்ணாமலை மாவட்டம், உண்ணாமலைபாளையம் என்னும் ஊரில் அமைந்துள்ள ஆஞ்சநேயர் கோயிலாகும்.